Fostul președinte FRF a fost prezent la evenimentul dedicat Generației de Aur și le-a oferit jucătorilor premiile de la finalul meciului. Pe timpul partidei, Mircea Sandu a văzut meciul din tribune, singur, iar Dumitru Dragomir a comentat gestul umilitor la care acesta a fost supus.
Dumitru Dragomir este de părere că gestul umilitor la care a fost supus Mircea Sandu este din cauza organizatorilor. Fostul președinte LPF nu dă vina pe jucătorii Generației de Aur și se bucură că nu a fost la eveniment să treacă prin același lucru.
“Eu dacă nu aveam minte multă pe mine mă mâncau șacalii până acum. Am fost băiat deștept. Mi-a fost groază când l-am văzut în tribună când pe Mircea Sandu singur.
Scaune goale în dreapta și scaune goale în stânga. Atunci m-am felicitat că nu m-am dus. În primul rând, nu îi dai în tribună lui Mircea Sandu, îi dai în lojă. Nu stătea nici pe scaune foarte bune.
Nu e vina lui Popescu, ci organizatorii l-au umilit. Deci, chiar m-am felicitat. I-am mulțumit lui Dumnezeu că mi-a dat minte.
Îi mulțumesc lui Gică Popescu, pentru că mi-a dat două bilete. Nu știu exact unde au fost, dar i le-am dat doctorului Tatu, care are grijă de familia mea de o viață, pentru copiii lui”, a spus Dumitru Dragomir la MAX PROFEȚIILE LUI MITICĂ.
“Datorită lui are clădirile federației. Sunt făcute de Mircea Sandu și mai puțin și de Mitică Dragomir și Kassai. Băi, oameni buni, ăștialalți de 11 ani n-au vopsit, nu că să facă ceva.
Lasă ceva în urmă, ce bani? Toți tâmpiții fac bani. Ce junior valoros avem în țară asta, în afară de unul de la Craiova, nefinanțat de federație? A apărut datorită atracției pentru fotbal. Burleanu, ZERO.
Că l-a pus Coldea și l-a arestat pe Gică Popescu cu o zi înainte? Poți să să îmi spui mie că are vreun merit că l-a pus Securitatea, SRI. Dacă nu-l aresta pe Gică Popescu…
Era consilier la Băsescu, pe probleme. Să știi de la mine, Coldea a fost săltat în funcție și așa a devenit Burleanu stăpânul fotbalului, al României.
Nu se poate așa ceva. Ce avantaj ai? Atâta nesimțire, stă în clădirile noastre, să nu trimiți tu, nu mie, să dea o invitație fostului președinte Mircea Sandu la niciun meci al echipei naționale? Mănâncă datorită forței cu care a fost numit președinte de niște infractori acum. Presupuși infractori“, a mai spus Mitică Dragomir într-un dialog pe care l-a avut cu Horia Ivanovici despre Mircea Sandu și Răzvan Burleanu.